kalixlouiis/myanmar-wikipedia-corpus huggingface dataset:
+Inkscape တွင် ထောက်ပံ့ထားသော file format များ Format အမည် Import လုပ်ခြင်း Export လုပ်ခြင်း Adobe Illustrator Artwork (AI) CorelDRAW (CDR, CDT, CCX, CMX) Microsoft Visio (VSD, VSDM, VSDX, VDX) Portable Document Format (PDF) compressed SVG (SVGZ) JPEG PNG GIF BMP Computer Graphics Metafile (CGM) Encapsulated PostScript (EPS) PostScript (PS) SK1 Affinity Designer (AFDESIGN) Sketch Scalable Vector Graphics (SVG) Xfig (FIG) Flash XML Graphics (FXG) Hewlett-Packard Graphics Language (HPGL) HTML5 canvas element LaTeX (TeX) Synfig (SIF) Extensible Application Markup Language (XAML) ပလပ်ဖောင်း ထောက်ပံ့မှု Inkscape 1.0.x (ဗားရှင်းဟောင်း 0.92.x) ၏ နောက်ဆုံးဗားရှင်းကို Linux ၊ Windows 7 နှင့်အထက်၊ macOS 10.11–10.15 ပလပ်ဖောင်းများအတွက် ရရှိနိုင်သည်။
macOS အတွက် ပြုလုပ်ထားသော အစောပိုင်း Inkscape ဗားရှင်းများတွင် အချို့သော mouse ဖြင့် လုပ်ဆောင်မှုများကို မတုံ့ပြန်သည့် ပြဿနာတစ်ခုရှိခဲ့ပြီး macOS Ventura (macOS 13) ပေါ်ရှိ GTK3 အား အခြေခံထားသည့် app အားလုံးအပေါ် သက်ရောက်မှုရှိခဲ့သည်။
GTK ဆိုသည်မှာ မတူညီသော ပရိုဂရမ်များစွာတွင် အသုံးပြုထားသည့် ဂရပ်ဖစ်ဆိုင်ရာ အသုံးပြုသူ အင်တာဖေ့စ်များ (GUIs) ဖန်တီးရန်အတွက် အခမဲ့ပြီး လွတ်လပ်စွာ ရင်းမြစ် ရယူအသုံးပြုနိုင်သော ဆော့ဖ်ဝဲ widget toolkit တစ်မျိုးဖြစ်သည်။
Inkscape ဗားရှင်း 1.2.2 အပေါ်လည်း သက်ရောက်မှုရှိခဲ့ပြီး တည်ငြိမ်သော ဗားရှင်း မထွက်ရှိသေးသ၍ ၎င်းအား macOS Ventura သို့ ထည့်သွင်းခြင်းမပြုရန် ၎င်း၏ ဝဘ်ဆိုက်တွင် အကြံပြုခဲ့သည်။
ဗားရှင်း 1.3 တွင် ၎င်းပြဿနာများအားလုံးကို ဖြေရှင်းထားသည်။
အက်ပဲ ဆီလီကွန် ပရိုဆက်ဆာများဖြစ်သော M1, M2 နှင့် M3 မိသားစုဝင် ပရိုဆက်ဆာများ၌ ဖြစ်ပွားသော ပြဿနာအများစုကို ဗားရှင်း 1.3 တွင် ဖြေရှင်းပေးထားပြီး Inkscape ၏ macOS အတွက် ဒေါင်းလုဒ်ဆိုဒ်တွင် Intel ပရိုဆက်ဆာများအတွက် Intel ဗားရှင်းနှင့် Apple Silicon M မိသားစုဝင် ပရိုဆက်ဆာများအတွက် arm64 ဗားရှင်းဟူ၍ ရွေးချယ်နိုင်ရန် ပြုလုပ်ပေးထားသည်။
ပရိယတ္တိသာသနဟိတအသင်း သည် လူမှုရေး နှင့် ဘာသာရေးဆိုင်ရာ ရည်ရွယ်ချက်ဖြင့် မန္တလေးမြို့ တွင် တည်ထောင်ထားသော အသင်းကြီးတစ်ခု ဖြစ်သည်။
တတိယ အင်္ဂလိပ် - မြန်မာစစ် အတွင်း ကုန်းဘောင်မင်းဆက် ပြိုကွဲပြီးနောက်၊ သီပေါမင်းတရားက ဗြိတိသျှအင်ပါယာ ထံ ထီးနန်းစွန့်ခဲ့ရသည့် အချိန်ကာလမှ စတင်ရေတွက်လျှင် ၁၂ နှစ် အကြာဖြစ်သည့် (မြန်မာ သက္ကရာဇ် ၁၂၆၀ ပြည့်နှစ်၊ဝါဆိုလပြည့်နေ့ ၁၅ရက်) ၁၈၉၈ ခုနှစ် ဇူလိုင်လ ၂ရက်နေ့တွင် ယင်းအသင်းကြီးကို မန္တလေးမြို့သူ၊မြို့သားများက တရားဝင် ဖွဲ့စည်းတည်ထောင်ခဲ့ကြသည်။
နောက်ခံသမိုင်းကြောင်း ခရစ်နှစ် ၁၈၅၇ ခုနှစ်မှစတင်ကာ ကုန်းဘောင်မင်းဆက် (၁၁) ဆက်မြောက် ဒဿမ​မြောက် မြန်မာဘုရင် မင်းတုန်းမင်း နှင့်အတူ မန္တလေးမြို့သည် နောက်ဆုံးလွတ်လပ်သော မင်းနေပြည်တော် ဖြစ်ခဲ့သည်။
ထိုကာလအတွင်း မန္တလေးမြို့သည် မြန်မာ့ဘာသာရေး၊ယဉ်ကျေးမှု၊ပညာရေး စသည်တို့ တိုးတက်လာပြီး စည်ကားသောမြို့တော်တစ်ခု ဖြစ်လာခဲ့သည်။
တတိယ အင်္ဂလိပ် - မြန်မာစစ်ပွဲ မတိုင်မီ (၁၈၆၀ ခုနှစ် - ၁၈၈၅ ခုနှစ်) တွင် မန္တလေးမြို့သည် ပရိယတ္တိစာပေတိုးတက်မှု၊ စာသင်၊စာချ ဆရာတော်များ စုဝေးမှုများကြောင့် သာသနာတော်၏ ဗဟိုချက်မ အဖြစ် ထင်ရှားလာခဲ့သည်။
သို့သော် ဤထင်ရှားစည်ကားမှုတို့သည် တတိယ အင်္ဂလိပ်–မြန်မာစစ်အပြီးတွင် သီပေါမင်းတရားက ဗြိတိသျှထံ နန်းစွန့်လိုက်ရခြင်းနှင့်အတူ ပြင်းထန်စွာထိခိုက်သွားခဲ့သည်။
မြန်မာသက္ကရာဇ် ၁၂၄၇ ခုနှစ် (ခရစ်နှစ် ၁၈၈၆ ခုနှစ်)တွင် မြန်မာနိုင်ငံသည် ဗြိတိသျှအုပ်ချုပ်မှုအောက်သို့ အလုံးစုံ ရောက်လာပြီးနောက်၊ သာသနာတော်သည် မှေးမှိန်လာခဲ့သည်။
ဗြိတိသျှအာဏာပိုင်များက စာရင်းကောက်ယူရာ၌ ယခင်ကတည်ရှိခဲ့သည့် စာသင်၊ စာချ ဆရာတော်အရေအတွက်သည် ထက်ဝက်ကျော်အထိ လျော့နည်းသွားခဲ့သည်။
ပါတော်မမူချိန် ကာလက စာချဆရာတော် ၁၁၆၆ပါး (ဥဩသံသာ) နှင့်ရဟန်းသာမဏေပေါင်း အပါးရေ သောင်းချီရှိခဲ့သည်ဟု မှတ်တမ်းပြုထားသည်။
အသင်းစတင်ပေါ်ပေါက်လာပုံ ဗြိတိသျှအုပ်ချုပ်မှုအောက်တွင် သာသနာတော်နှင့် ပရိယတ္တိပညာထိခိုက်မှုကို သတိပြုသည့် တောင်တော် သာသနာပိုင် ဆရာတော်ကြီး၊ လှထွေဆရာတော်၊ ကင်းဝန်မင်းကြီး အစရှိသူများက ၁၂၅၇ ခုနှစ် (၁၈၉၅ ခုနှစ်) တွင် ညှိနှိုင်းတိုင်ပင်ကာ ရှေးဘုရင်လက်ထက်ကကဲ့သို့ ပရိယတ္တိစာမေးပွဲများ ပြန်လည်ကျင်းပရန် ဆုံးဖြတ်ခဲ့ကြသည်။
ထိုအပေါ်တွင် ကော်မတီတစ်ရပ် ဖွဲ့စည်းကာ ထိုနှစ် နယုန်လဆန်း ၈ ရက်နေ့တွင် ပထမပြန် သကျသီဟစာမေးပွဲကို စတင်ကျင်းပခဲ့သည်။
ထိုမှတဆင့် မိုးထားဆရာတော် အမှူးပြုသည့် ဆရာတော်ကြီးများ နှင့် မန္တလေးမြို့ ဆိုင်းတန်းရပ်မှ ပွဲစားကြီး ဦးထွန်း အမှူးပြုသည့် ဥပသကာတို့ တိုင်ပင်၍ ၁၂၆၀ ခုနှစ်၊ ဝါဆိုလပြည့်နေ့တွင် မန္တလေးမြို့ ပရိယတ္တိသာသနဟိတအသင်း ကို တရားဝင်တည်ထောင်ခဲ့ကြသည်။
ဆောင်ရွက်ချက်များ အသင်းသည် နှစ်စဉ် နယုန်လတိုင်း စာမေးပွဲများ ကျင်းပခြင်း၊ ပရိယတ္တိစာပေ ထိန်းသိမ်းမှု စသည်တို့ကို တာဝန်ယူဆောင်ရွက်ခဲ့သည်။
အထူးသဖြင့် ထင်ရှားသော လုပ်ဆောင်မှုတစ်ရပ်ဖြစ်သည့် မြန်မာနိုင်ငံ ပရိယတ္တိစာပေလောကတွင် နာမည်အကြီးဆုံးဖြစ်သော သကျသီဟစာမေးပွဲ ခေါ် ပရိယတ္တိသာသနဟိတစာမေးပွဲ ကို စာသင်တန်း တစ်တန်း၊စာချတန်းတစ်တန်း နှစ်တန်းခွဲပြီး ကျမ်းစာများ ပြဋ္ဌာန်း၍ ၁၂၆၅ ခုနှစ် (ခရစ်နှစ် ၁၉၀၃) တွင် စတင်ကျင်းပခဲ့သည်။
သကျဟီဟဓမ္မာစရိယ စာချတန်းအောင်မြင်သော ပုဂ္ဂိုလ်များကို အဘိဝံသဘွဲ့ ကပ်လှူသည်။
နောက်ထပ်ထင်ရှားသည့် ဘွဲ့မှာ ဝဋံသကာဘွဲ့ ထူး ထပ်ဆင့်ချီးမြင့်သည်။
စာသင်တန်းအောင်ပြီး နှစ်မခြားဘဲ အဌာကထာကျမ်းကြီး သုံးကျမ်း တစ်နှစ်တည်းနှင့် နှစ်ချင်းပေါက် အောင်မြင်သော စာအောင် သံဃာတော်များကို ဘွဲ့ဆပ်ကပ်အပ်နှင်းသည်။
၁၃၁၁ ခုနှစ် မှစ၍ သာသနာလင်္ကာရသာမဏေကျော်စာမေးပွဲ နှင့် နိကာယ်ငါးရပ် ပိဋကပ်သုံးပုံစာမေးပွဲ ကျင်းပသည်။
ထင်ရှားခဲ့သည့် အဘိဝံသ သံဃာတော်များ ဘဒ္ဒန္တ သူရိယဘိဝံသ (မစိုးရိမ်ဆရာတော်) မင်းကွန်းဆရာတော် ပရိတ်ကြီးနိဿယ ကျမ်းပြုဆရာတော် မဟာဂန္ဓာရုံဆရာတော် အရှင် သီလာနန္ဒာဘိဝံသ အရှင် နန္ဒမာလာဘိဝံသ ဝဋံသကာဘွဲ့တံဆိပ်တော်ရ သံဃာတော်များ ထင်ရှားခဲ့သည့် အဘိဝံသ ပုဂ္ဂိုလ်များ နှစ်ဖက်လှ ဦးကျော်လွင် ဦးအံ့မောင် ဦးရွှေအောင် ဦးထွန်းလှိုင် အသင်းရုံးချုပ် ၁၃၁၄ ခု၊ ဝါဆိုလပြည့်ကျော် ၇ ရက်နေ့ (ခရစ်နှစ် ၁၉၅၂ ခုနှစ် ဇူလိုင် ၁၃ ရက်) တွင် ပရိယတ္တိသာသနဟိတအသင်းသည် အသင်းတိုက်တည်ဆောက်ရန် မြေနေရာတစ်ခု ရရှိနိုင်ရေးအတွက် နိုင်ငံတော်အစိုးရထံ ဆရာတော်ကြီးများမှတဆင့် တရားဝင် တောင်းဆိုခဲ့သည်။
ထိုတောင်းဆိုမှုအပေါ် တုံ့ပြန်မှုအဖြစ် နိုင်ငံ တော်အစိုးရက မန္တလေးမြို့၊ ရတနာဘုမ္မိအနောက်ဘက်၊ ၈၅ လမ်းနှင့် အေလမ်းထောင့်ရှိ အကွက်နံပါတ် ၅၅၀ တွင် တည်ရှိသည့် ၂.၃၁ ဧကကျယ် မြေကွက်တစ်ခုကို အသင်းသုံးရန် ခွင့်ပြုပေးခဲ့သည်။
ထိုနေရာ၌ အသင်းဥက္ကဋ္ဌ ဝဏ္ဏကျော်ထင် ဗိသုကာဆရာကြီး ဦးဆိုင် ကိုယ်တိုင် ကြပ်မတ်ပြီး သာသနာ့ဗိမာန်တော်ကြီး တည်ဆောက်ခဲ့သည်။
ဤဗိမာန်တော်ကြီး၏ တည်ဆောက်ရေးအတွက် လိုအပ်သည့် ဘဏ္ဍာငွေအများအပြားကို လူပျံတော် ဓမ္မကထိက ဆရာကြီး ဦးလှသိန်း မှ တရားဟောကာဖြင့် ထည့်ဝင်လှူဒါန်းခဲ့သောကြောင့် “ဦးလှသိန်းဗိမာန်” ဟုလည်း လူသိများစွာ ခေါ်ဝေါ်ကြသည်။
ကိုးကား ကဏ္ဍ:မြန်မာနိုင်ငံအခြေစိုက် အဖွဲ့အစည်းများ ကဏ္ဍ:မြန်မာနိုင်ငံရှိ ပရဟိတအသင်းများ။
macOS သို့မဟုတ် မက်ခ့်အိုအက်စ် (ယခင် OS X နှင့် မူလက Mac OS X) ကွန်ပျူတာစနစ်သည် Apple Inc. မှ ၂၀၀၁ ခုနှစ်ကတည်းက စတင်ဖန်တီးပြီး ဖြန့်ချိခဲ့သော Unix စနစ်အသုံးပြုလျက် ရေးသားထားသော ကွန်ပျူတာ စက်လည်ပတ်ရေးစနစ် တစ်ခုဖြစ်သည်။
၎င်းသည် Apple ၏ Mac ကွန်ပျူတာများအတွက် လက်ရှိ operating system ဖြစ်သည်။
ဒက်စတော့ နှင့် လက်တော့ပ်ကွန်ပျူတာဈေးကွက်တွင် မိုက်ခရိုဆော့ဖ် ဝင်းဒိုးစ် ပြီးလျှင် ဒုတိယအသုံးအများဆုံး desktop OS ဖြစ်ပြီး ChromeOS နှင့် SteamOS အပါအဝင် Linux distributions အားလုံးထက် သာလွန်သည်။
၂၀၂၄ ခုနှစ်အထိ macOS ၏ နောက်ဆုံးထွက်ဗားရှင်းမှာ macOS 15 Sequoia ဖြစ်ပြီး macOS ၏ ၂၁ ခုမြောက် ဗားရှင်း ဖြစ်သည်။
Mac OS X သည် ၁၉၈၄ ခုနှစ်မှ ၂၀၀၁ ခုနှစ်အထိ အဓိက Macintosh operating system ဖြစ်ခဲ့သော classic Mac OS ၏ နေရာတွင် အစားထိုးခဲ့သည်။
၎င်း၏ underlying architecture သည် Apple ကုမ္ပဏီမှ NeXT ကို ဝယ်ယူခဲ့ခြင်းကြောင့် NeXT ၏ NeXTSTEP မှ ဆင်းသက်လာခဲ့ပြီး Steve Jobs ကိုလည်း Apple သို့ ပြန်လည်ရောက်ရှိစေခဲ့သည်။
ပထမဆုံး desktop version ဖြစ်သော Mac OS X 10.0 ကို ၂၀၀၁ ခုနှစ် မတ်လ ၂၄ ရက်နေ့တွင် ထုတ်ဝေခဲ့သည်။
Mac OS X Leopard နှင့် နောက်ပိုင်း macOS ဗားရှင်းအားလုံး* (OS X Lion မှလွဲ၍) UNIX 03 certified ဖြစ်သည်။
macOS ၏ derivatives များမှာ Apple ၏ အခြား operating system များဖြစ်သည့် iOS, iPadOS, watchOS, tvOS, audioOS နှင့် visionOS တို့ဖြစ်သည်။
macOS သည် processor architectures သုံးမျိုးကို support လုပ်ခဲ့သည်- မူလက ၁၉၉၉ ခုနှစ်တွင် PowerPC-based Macs; ၂၀၀၆ ခုနှစ်မှစ၍ Intel Core-based Macs; နှင့် ၂၀၂၀ ခုနှစ်မှစ၍ ကိုယ်တိုင်ဒီဇိုင်းထုတ်ထားသော 64-bit Arm Apple M series Macs များဖြစ်သည်။
macOS ၏ မူလ အမှတ်တံဆိပ်အထောက်အထား ၏ ထင်ရှားသော အစိတ်အပိုင်းမှာ "ten - တစ်ဆယ်" ဟု အသံထွက်သော ရောမဂဏန်း X ကို အသုံးပြုခြင်းအပြင် big cats မျိုးစိတ်များအလိုက် code naming ပြုလုပ်ခြင်း၊ နောက်ပိုင်းတွင် ကယ်လီဖိုးနီးယားပြည်နယ်ရှိ နေရာများအလိုက် ကုဒ်နာမည် ကင်ပွန်တပ်ခြင်းတို့ဖြစ်သည်။
Apple သည် ၂၀၁၁ ခုနှစ်တွင် နာမည်ကို "OS X" ဟု တိုစေခဲ့ပြီး ၂၀၁၆ ခုနှစ်တွင် Apple ၏ အခြား operating system များ၏ branding နှင့် ကိုက်ညီစေရန် "macOS" ဟု ပြောင်းလဲခဲ့သည်။
၂၀၂၀ ခုနှစ်တွင် macOS Big Sur ကို version 11 အဖြစ် မိတ်ဆက်ခဲ့သည်—macOS 10 ၏ 16 releases အပြီး သိသာထင်ရှားသော ပြောင်းလဲမှုတစ်ခုဖြစ်သည်—သို့သော် အမည်ပေးခြင်းပုံစံသည် California ရှိ နေရာများကို ဆက်လက်ရည်ညွှန်းခဲ့သည်။
၂၀၂၅ ခုနှစ်တွင် Apple သည် ၎င်း၏ ထုတ်ကုန်များအားလုံးတွင် version number ကို WWDC ကြေညာပြီးနောက် နှစ်နှင့် ကိုက်ညီစေရန် ပေါင်းစည်းခဲ့ပြီး ၂၀၂၅ WWDC တွင် ကြေညာခဲ့သော macOS Tahoe သည် macOS 26 ဖြစ်သည်။
ကိုးကား ကဏ္ဍ:ကွန်ပျူတာ စက်လည်ပတ်ရေးစနစ်။
စိမ်းမို့မို့ (၈ စက်တင်ဘာ ၁၉၅၉ – ၂၃ ဇွန် ၂၀၂၃) သည် ၁၉၈၀ ခုနှစ်ဦးကာလများတွင် မြန်မာ့ဂီတလောက၌ မြန်မာသံစဉ် နှင့် စတီရီယိုသံစဉ်များဖြင့် ကျော်ကြားသော နိုင်ငံကျော်အဆိုတော် တစ်ဦးဖြစ်သည်။
အနုပညာသက်တမ်း နှစ်တာကာလအတွင်း တကိုယ်တော် အယ်လ်ဘမ်များ ထုတ်လုပ်ခဲ့ပြီး သူ၏ အနုပညာများသည် မြန်မာပရိသတ်များကြားတွင် ယနေ့တိုင် လွှမ်းမိုးနေဆဲဖြစ်သည်။
အစောပိုင်းဘဝ ဖခင် ဦးအောင်ကြည် (မြန်မာ့အသံညွှန်ကြားရေးမှူး၊အဆိုရှင် တက္ကသိုလ်အောင်ဖုန်း)နှင့် မိခင် ဒေါ်မြင့်မြင့်ဆွေ (ကုန်သွယ်ရေးမန်နေဂျာ) တို့မှ ၁၉၅၉ ခုနှစ် စက်တင်ဘာ ၈ ရက်နေ့တွင် ရန်ကုန်မြို့ ၌ မွေးဖွားခဲ့သည်။
(ညီမဖြစ်သူဒေါ်ဥမ္မာကြည်ထံမေးမြန်းအတည်ပြုပြီး) သမီးကြီးဖြစ်ပြီး‌ မောင်ဖြစ်သူ အောင်မျိုးမြတ် နှင့် အငယ်ဆုံးညီမ ဥမ္မာကြည် တို့ရှိကြသည်။
(ညီမဖြစ်သူဒေါ်ဥမ္မာကြည်ထံမေးမြန်းအတည်ပြုပြီး) အမည်ရင်းမှာ စမ်းယုကြည် ဖြစ်ပြီး ခင်မင်ရင်းနှီးသော ကျောင်းနေဖက်ငယ်သူငယ်ချင်းများက မမကြီးဟု ခေါ်ဝေါ်ကြသည်။
ဂီတလောကမိတ်ဆွေများက မမို့ ဟူ၍လည်းကောင်း ခေါ်ဝေါ်ကြသည်။
အိမ်ထောင်ရေး စိမ်းမို့မို့ သည် ၁၉၉၇ တွင် သင်္ဘောသားအရာရှိ တစ်ဦးနှင့် ချစ်ကြိုက်ရာ ၁၉၉၉ နိုဝင်ဘာတွင် အိမ်ထောင်ပြုခဲ့ပါသည်။
သူနှင့် သူ၏ခင်ပွန်းတို့၏ အိမ်ထောင်ရေးတွင် သားသမီးရင်းချာ ထွန်းကားခဲ့ခြင်း မရှိပါ။
ပညာရေး စိန့်ဖရန့်စစ် (ယခု အ.ထ.က (၄) တာမွေ)အမျိုးသမီးကျောင်း ၌ သူငယ်တန်းမှ နဝမတန်းထိတက် သင်ကြားခဲ့ပြီး ဒသမတန်းကို ( အ.ထ.က(၁) ပန်းဘဲတန်း) ကျောင်းမှ အောင်မြင်ခဲ့သည်။
ထို့နောက် ရန်ကုန်မြို့ ရှိ ဒေသကောလိပ် (၁)ဗိုလ်တထောင် သို့တက်ရောက်ခဲ့သည်။
အနုပညာအသင်းတွင်ပါဝင်ခဲ့သည်။
၁၉၈၃ တွင် သတ္တဗေဒ(ဂုဏ်ထူးတန်း) ဖြင့် ရန်ကုန်တက္ကသိုလ် မှ ဘွဲ့ရရှိခဲ့သည်။
(ညီမဖြစ်သူဒေါ်ဥမ္မာကြည်ထံမေးမြန်းအတည်ပြုပြီး) အနုပညာဘဝ စိမ်းမို့မို့ ငယ်စဉ်ကမူလတန်းအရွယ် ကျောင်း‌နောက်ဆုံး‌နေ့ တွေမှာ ဝါသနာအရနှစ်စဉ်အတန်း‌ ရှေ့တွင်သီချင်းဆိုပြီး ဝါသနာကြီးလွန်းသူဖြစ်သည်။
အသက် ၁၀နှစ်အရွယ်တွင် မြေယာနှင့်ကျေးလက်ကြီးပွားတိုးတက်‌ေရးကော်ပိုရေးရှင်းမှ(လယ်စိုက်ရှင်းကော်ပိုရေးရှင်း) ဘကြီး စည်သူဗိုလ်မှူးတင်အောင်က လွတ်လပ်ရေး‌နေ့ မြေပဒေသာပွဲတွင် ထမီ၊ရင်ဖုံးအင်္ကျီ၊ပုဝါခြုံကာ ဒေါ်စမ်းယုကြည် ဟု‌ ‌ကေကြ ညာပြီး သီဆိုစေကာမြေ တောင်မြှောက်ပေးခဲ့သည်။
"ယောက်မ" နှင့် "ယောဆရာ" တေး ၂ ပုဒ် ကို သီဆိုခဲ့ပြီး ဦးလေးဖြစ်သူ စန္ဒရားနီနီက တီးခတ်ပေးခဲ့သည်။
ထို့နောက် မြန်မာ့ဂီတ ပညာရှင်ဒေါ်ကြည်ကြည်ဝင်းထံတွင် စောင်းတီးပညာနှင့်အဆိုပညာများ ကိုသင်ယူခဲ့သည်။
၁၉၈၀ ဒေသကောလိပ်(၁) တက်စဉ် ပထမနှစ်တွင် အနုပညာအသင်း၏ သီချင်းဆိုပြိုင်ပွဲ၌ "ပင်တိုင်စံ" သီချင်းဖြင့် ဆုရခဲ့သည်။
မြန်မ့ာအသံတွင် စမ်းယုယုကြည် အမည်ဖြင့် အသက်ကလေး ၁၀ နှစ်ငယ်သွားတယ်၊ ချစ်သူရယ်လာပါ‌တော့ သီချင်းများအပါအဝင်သီချင်းကြီး၊သီချင်းခန့်များစွာဖြင့် ဓာတ်ပြားရ အဆိုတော်တစ်ဦးဖြစ့်ခဲ့သည်။
၁၉၈၀ ခုနှစ်ကာလ မြန်မာအသံ ‌ရေဒီယိုနှင့် ရုပ်မြင်သံကြား MRTV အစီအစဉ်များတွင် အမြဲတမ်းလွှင့်ရသည့် လူကြိုက်များထင်ရှားသည့် ‌တေးသံရှင်များတွင် တစ်ဦးအပါအဝင်ဖြစ်သည်။
ပထမဆုံးတေးစီးရီး "အလွမ်းငှက်ငယ်မလေး" ကို စမ်းယုယုကြည်အမည်နှင့် ထုတ်‌ခဲ့သည်။
မိခင်ဖြစ်သူ ရွေးချယ်‌‌ ပေး သော စိမ်းမို့မို့အမည်ဖြင့်နောက်ပိုင်းထွက်ရှိ‌‌ သောတေးစီးရီးများကို ထုတ်ဝေခဲ့ပါသည်။
စိမ်းမို့မို့၏ တေးသီချင်းပေါင်း များစွာအနက် ၁၉၈၄ ခုနှစ်တွင်ထွက်ရှိခဲ့သည့် ဆွေး သီချင်းခွေ၊၁၉၉၆ တွင်ထွက်ခဲ့သော အချစ်နွေ မိုး ဆောင်း သီချင်းခွေ များကြောင့်ပိုထင်ရှားကာ ပရိတ်သက်အကြိုက်များခဲ့ရသည်။
မျက်ဝန်းစကား၊ အပြုံးကို အပြီးငှားခဲ့၊ ဆွေး၊ လွမ်းငွေ့ဝေဝေ၊ အေးတဲ့ည၊ မိုး၊ သူပဲ(တေးသံရှင်ဇော်ဝင်းရှိန်နှင့်)၊ စတော်ဘယ်ရီချစ်သည်းရှင် (တေးသံရှင်ခင်မောင်ထူးနှင့်)သီချင်းများမှာ ယနေ့ အထိတိုင် ထင်ရှားကြော်ကြားနေဆဲ သီချင်းများဖြစ်သည်။
၂၀၁၄ ခုနှစ်အောက်တိုဘာ ၂၅ရက်နေ့ တွင် စိမ်းမို့မို့၏ တစ်ကိုယ်တော်ဂီတဖြော်ဖြေ ပွဲ ကို မြို့မကျောင်းလမ်းရှိ အမျိုးသားဇာတ်ရုံ တွင် အချစ်နွေမိုးဆောင်း အမည်ဖြင့်ကျင်းပခဲ့သည်။
ကွယ်လွန်ခြင်း တေးသံရှင် စိမ်းမို့မို့သည် ရင်သားကင်ဆာရောဂါကို ၂၀၁၄ ခုနှစ်များတွင် စတင်ခံစား လာရပြီး ၂၀၂၃ ခုနှစ် ဇွန်လ ၂၃ ရက်နေ့ နေ့လယ် ၁၂:၂၀ တွင် လမ်းမတော်မြို့နယ် Green Cross Hospital တွင် ယင်းရောဂါဖြင့်ပင် ကွယ်လွန်ခဲ့သည်။
ကွယ်လွန်ချိန်တွင် သူသည် အသက် ၆၄ နှစ်အရွယ်ဖြစ်ပါသည်။
ထွက်ရှိခဲ့သော တစ်ကိုယ်တော်တေးစုများ အလွမ်းငှက်ငယ်မလေး စီးရီး(၁၉၇၉ခုနှစ်)(စမ်းယုယုကြည်အမည်ဖြင့်) ရဲရဲချစ် ၊‌ဝင်းမင်းထွေး၊ ဇော်တင်၊ စလီဘဏ်း၊ ‌နောင်နောင်(ဆန်းဖလားဝါး) အချစ်အားအင် (၁၉၈၀ခုနှစ်) တေးရေး - ဟင်္သာတမြင့်ငွေ၊ တေးဂီတ - အောင်ကိုလတ် ရဲ့ ညီအစ်ကို၊ အသံဖမ်း - လွင် ဆွေး (၁၉၈၄ခုနှစ်) တေးရေး - ဟင်္သာတမြင့်ငွေ၊အောင်ကိုလတ်၊ တေးဂီတ - The Brothers အသံဖမ်း - Lynn အချစ်နွေ မိုး ဆောင်း (၁၉၉၆ခုနှစ်) တေးရေး - ဟင်္သာတမြင့်ငွေ၊ သုခမိန်လှိုင်၊ အောင်ကိုလတ်၊မေသော်၊အောင်နိုင်စန်း ၊ စောခူဆဲ၊ဝင်းမော်၊မြတ်မင်း။
တေးဂီတ - ရွှေသံစဉ်၊ အသံဖမ်း - မေ ထွက်ရှိခဲ့သော အခြားတွဲဖက်တေးစုများ အချစ်ဘယ်ကစ-အဖွဲ့ - စိန်မြရံခြယ် ရုပ်ရှင်တေးများ အခွေ။
လွမ်းငွေ့ဝေဝေအဖွဲ့ (၁၉၈၅-ခုနှစ်)- ဂန္ထဝင်ရုပ်ရှင်တေးများ အခွေ။
စတော်ဘယ်ရီချစ်သည်းရှင် - +ခင်မောင်ထူး ၊ လူစုံ (၁၉၈၉-ခုနှစ်)- စင်ပေါ်မှသီချင်းပွဲတော် (၅) အခွေ။
အတာရေကစားမယ်၊ လူစုံ (၁၉၈၉-ခုနှစ်) - ဟေမာသင်္ကြန် အခွေ။
သူငယ်ချင်းလိုချစ်ကြတာပေါ့ အဖွဲ့ (၁၉၉၀-ခုနှစ်)- ဟေမာနဲ့ဒသ အခွေ။
ကြယ်ကြွေသောလမ်း -လူစုံ - ထာဝရငြိမ်းချမ်းရေး အခွေ။
(ဖန်သားပြင်သီချင်းများ) တင်းနစ်အောင်လံ အဖွဲ့ (၁၉၉၂-ခုနှစ်)- သွေးချင်းတို့ရေ နှုတ်ဆက်သည် အခွေ။
ပျော်စရာကြီးပေါ့ကွယ်၊ ချမ်းမြေ့ပါစေ(၁၉၉၄ခုနှစ်) လွှမ်းမိုး (အဖွဲ့) - သင်္ကြန်ခါတော် အခွေ။
အမေ့အိမ်-လွှမ်းမိုး (အဖွဲ့) (၁၉၉၅-ခုနှစ်)- အုံ့ပုန်းချစ်နဲ့မင်္ဂလာသတင်း အခွေ။
ဧဒင်ဥယျာဉ်ထဲကအလွမ်း (+စိမ်းမို့မို့)- မေဆွိ နှင့် အောင်မြင်ကျော်ကြားတေးသံရှင်များ အမှတ် (၁)။
ဟားခါး ရွှေပလင်(ဓမ္မတေး-မြတ်စွာဗုဒ္ဓ သတ္တဌာန)- ပန်း‌ပေးပါတယ် (၂၀၀၆)(ခေတ်သုံးခေတ်၏ ကြယ်ပွင့်များ စင်တင်တေးဂီ) ၂၄နာရီ (+ စိုးပိုင်၏ စင်တင်တေးဂီ) ရာသီတော်ဦး (၂၀၁၈)(တွဲလက်ခိုင်မြဲ ဂီတပွဲတော်-အခွေမထွက်) ချစ်သူလာရင်(၂၀၁၈) (တွဲလက်ခိုင်မြဲ ဂီတပွဲတော် -အခွေမထွက်) ကိုးကား ကဏ္ဍ:၂၀၂၃ ကွယ်လွန်သူများ ကဏ္ဍ:မြန်မာ အမျိုးသမီး အဆိုတော်များ ကဏ္ဍ:၁၉၅၉ မွေးဖွားသူများ။
Burmo-Qiangic(ဗမာ-ချန်း သို့မဟုတ် ဗမာ-ချိအန်) သို့မဟုတ် အရှေ့ တိဗက်-ဗမာ (Eastern Tibeto-Burman ) ဘာသာစကားများသည် တရုတ်နိုင်ငံ အနောက်တောင်ပိုင်း နှင့် မြန်မာနိုင်ငံတွင် ပြောဆိုသော တရုတ်-တိဗက်ဘာသာစကား မိသားစုဝင်ဘာသာစကားထဲတွင်ပါဝင်ပြီး Burmic နှင့် Qiangic ဘာသာများအကြား သဒ္ဒါ၊ အသံဗေဒနှင့် စကားလုံးဖွဲ့စည်းပုံ တူညီမှုများကြောင့် ဆွဲထုတ်ထားသော သီအိုရီပညာဖြစ်သည်။
တရားဝင် မိသားစုသတ်မှတ်ချက် မဟုတ်သော်လည်း၊ ဘာသာစကားဆက်စပ်ပုံနှင့် သမိုင်းလမ်းကြောင်းကိုနားလည်ရန်အရေးကြီးသည့် အတွေးအခေါ်တစ်ခုဖြစ်သည်။
ရှေးဟောင်း တန်ဂတ်ဘာသာစကား အပါအဝင် လိုလို-ဗမာ ( Lolo-Burmese ) နှင့် Qiangic အကိုင်းအခက်များ ပါဝင်သည်။
Burma–Qiangic သည် တရုတ်-တိဗက်ဘာသာစကားစု (Sino-Tibetan) ၏ Tibeto-Burman သို့မဟုတ် တိဗက်ဗမာအုပ်စုအတွင်းရှိ အကိုင်းအဆက် တစ်ခုအဖြစ် သုတေသနအချို့တွင် ပေါ်ထွက်လာခဲ့သည်။
ထိုအယူအဆကို ဘာသာစကားဗေဒပညာရှင်များဖြစ်သည့် David Bradley, James Matisoff, နှင့် Scott DeLancey တို့က ထောက်ခံခဲ့ကြသည်။
Burma–Qiangic သီအိုရီသည် Tibeto-Burman ancestral population တူညီသောမျိုးနွယ်တစ်ခုမှ နေရာခြားခြားသို့ ခွဲထွက်လာပြီး တစ်အုပ်စုသည် မြန်မာမြေသို့ , တစ်အုပ်စုသည် တရုတ်နိုင်ငံအရှေ့တောင်ပိုင်း နှင့် တိဘက် သို့သွားသော တောင်ပိုင်း Qiangic group ဖြစ်သည်ဟုဆိုသည်။
မြန်မာ့သမိုင်းပညာရှင် ဒေါက်တာသန်းထွန်းသည်လည်း ၁၉၆၉ ခုနှစ်တွင်ထုတ်ဝေခဲ့သော ခေတ်ဟောင်းမြန်မာရာဇဝင်စာအုပ်တွင် မြန်မာအစခေါင်းစဉ်ဖြင့် ဗမာ-ချန်(ချိအန်) အဆိုအားထောက်ခံခဲ့သည်။
ပါဝင်သောဘာသာစကားအုပ်စုများ Burma–Qiangic သည် မူလအားဖြင့် အောက်ပါ ဘာသာစကားအုပ်စု ၂ခု ပေါင်းစပ်ခြင်းဖြစ်သည်။
Burmish (ဗမာအုပ်စုဝင်) •Burmese (မြန်မာ/ဗမာစကား) •Achang (အာချန်/မိုင်းသား) •Hani (အာခါ) •Loloish (ယီ) •စသည်… ၂။
Qiangic •Qiang (Tibetan Plateau မှ) •Pumi •Muya •Ersu •Namuyi •Nuosu (some view it as Loloish, others Qiangic) •Lizu (Liangshan) သဒ္ဒါဆိုင်ရာဆက်စပ်မှုများ Burma–Qiangic လျှောက်ထားမှုမှာ syntax (သဒ္ဒါ), phonology (အသံဗေဒ) နှင့် morphology (ပုံသဏ္ဌာန်ဗေဒ) အခြေခံထားသည်။
အချို့သောရုပ်သံပုံစံတူမှုများမှာ - (၁) Verb agreement system: Burmese နှင့် Qiangic ဘာသာစကားအချို့တွင် verb stem alternation (e.g. volitional vs non-volitional) တွေ့ရသည်။
(၂) Directional verb morphology: Lolo-Burmese, Qiangic နှစ်ဖက်လုံးတွင် directional particles (သွား၊လာ၊ဆင်း၊တက် စသည်) ကို verb နောက်တွင်တပ်ပြီး meaning ပြောင်းသည်။
(၃) SOV word order(စာကြောင်းတည်ဆောက်ပုံ[ကတ္တား-ကံ-ကြိယာ]) (Subject–Object–Verb): နှစ်ဖက်လုံးတွင် SOV structure အများဆုံး တွေ့ရသည်။
(၄) Tonal systems (နိမ့်မြင့်သံ/တက်ကျသံ): Burmese, Yi, Qiangic တို့တွင် tone ရှိသည်။
Tone တည်ဆောက်ပုံက မတူညီနိုင်သော်လည်း တူညီသော phonological drift (အသံသက်တမ်းတူဖွဲ့စည်းမှု) တွေ့ရသည်။
ကိုးကား ကဏ္ဍ:လိုလို-ဗမာနွယ် ဘာသာစကားများ။
ခရာ–ဒိုင် ဘာသာစကားများ သို့မဟုတ် တိုင်-ခဒိုင် ဘာသာစကားအုပ်စုကို တရုတ်နိုင်ငံတောင်ပိုင်း၊ အရှေ့တောင်အာရှကုန်းမကြီး နှင့် အိန္ဒိယနိုင်ငံအရှေ့မြောက်ပိုင်းတို့တွင် အသုံးပြုသည်။
ထိုင်းနှင့်လာအို နိုင်ငံတို့၏ တရားဝင်ရုံးသုံးဘာသာစကားဖြစ်သော ထိုင်းဘာသာစကားနှင့် လာအိုဘာသာစကားသည် ဤအုပ်စုတွင်ပါဝင်သည်။
ခရာ-ဒိုင် အုပ်စုဝင် ဘာသာစကား ပြောဆိုသူများမှာ ၉၃သန်းခန့်ရှိပြီး အဲဒီထဲတွင်း 60% သည် ထိုင်းစကား ပြောဆိုသူများဖြစ်သည်။
Ethnologue က ခရာ-ဒိုင် ဘာသာစကားပေါင်း 95 မျိုးစာရင်းပြုစုထားပြီး 62 သည် တိုင်(ရှမ်း)ဘာသာစကား၏ အကိုင်းအခက်များတွင်ပါဝင်သည်။
ယခင်က တရုတ်-တိဗက်အုပ်စု(Sino-Tibetan) ၏ အခွဲ Sino-Tai theory (ထိုင်း-တရုတ်အုပ်စု သီအိုရီ) ကိုယုံကြည်ကြသော်လည်း၊ ယခုအချိန်တွင် တိကျသော ဆက်စပ်မှုအထောက်အထားသက်သေမရှိသဖြင့် 1980တွင် ပယ်ဖျက်ခံခဲ့ရသည်။
သမိုင်းကြောင်း နှင့် မျိုးရိုးဗီဇ Kra–Dai ဘာသာစကားများ၏ မူလဖြစ်ပေါ်ရာဒေသသည် ယခု တရုတ်နိုင်ငံ၏ တောင်ပိုင်း – ဂွမ်စီ (Guangxi), ယွမ်နန် (Yunnan) တို့အနီးဖြစ်သည်ဟု ယူဆရသည်။
Zhuang, Dong, Li များသည် တရုတ်သမိုင်းစာတမ်းများတွင် Bai Yue (百越) ဟု ခေါ်ကြသော ရှေးလူ့အဖွဲ့အစည်းတွင် ပါဝင်သည်ဟု ယူဆရသည်။
ထိုင်း၊ လာအို၊ ရှမ်းတို့သည် ထိုအုပ်စုမှ Tai-speaking groups တစ်ခုအဖြစ် အရှေ့တောင်အာရှသို့ ပြန့်နှံ့ခဲ့ကြသည်။
ထိုပြန့်နှံ့မှုသည် ခန့်မှန်းခြေရာနှစ် ၁၀၀၀ – ၁၂၀၀ CE အတွင်း ဖြစ်ပေါ်ခဲ့သည်။
phylogenetic tree တွင် ခရာ-ဒိုင်(ရှမ်း၊ထိုင်း၊လာအို၊စသောလူမျိူးများ) နှင့် ဩစထြိုအေးရှားတစ်(မွန်၊ခမာ၊ပလောင်၊စသောလူမျိုးများ)တို့သည် O1b branch (O-M95, O-M119)၏ ရင်းမြစ်အချင်းချင်းနီးစပ်သူများဖြစ်သည်။
ထို့ကြောင့် သမိုင်းအစောပိုင်းတွင်တူညီတဲ့ ရင်းမြစ်(ယန်စီမြစ်ဝှမ်းဒေသ၊တရုတ်နိုင်ငံတောင်ပိုင်းတွင် အတူတကွနေထိုင်ခဲ့ကြပြီး ဩစထြိုအေးရှားတစ် နှင့် ခရာ-ဒိုင် ဟုကွဲထွက်ပြန့်နှံ့လာသည်ဟုယူဆနိုင်သည်။
Kra–Dai လူမျိုး များတွင် ရှေးဟောင်း DNA Haplogroups ဖြစ်သော O1b1a1a (O-M95) နှင့် O2a2b (O-M7) တွေ့ရပြီး ထို Haplogroups များသည် အရှေ့တောင်အာရှ နှင့် တရုတ်တောင်ပိုင်းတွင် တွေ့ရများသော Tai-Kadai လူမျိုးများ ၏ မျိုးရိုးဗီဇမျှဝေမှု သက်သေ ဖြစ်နိုင်သည်။
ထိုဗီဇတူမှုများကို မွန်-ခမာ(Austroasiatic) နှင့် တရုတ်-တိဗက်(Sino-Tibetan) နှစ်ဖက်လုံးတွင်အနည်းငယ်မျှသာ တွေ့ရသည်။
ထို့ကြောင့် Kra–Dai သည် တစ်ခုတည်းသော မျိုးရင်း (language family isolate level) ဖြစ်နိုင်သည်ဟူယူဆနိုင်သည်။
အမည်သုံးစွဲမှု Tai–Kadai ဆိုသည်မှာ Tai branch (ဥပမာ – ထိုင်း၊ လာအို၊ ရှမ်း) နှင့် Kadai branch (ယခင်တွင် အနည်းငယ်သာလူသိတဲ့ Kra group) တို့မှ ဆင်းသက်သည်။
ယနေ့တွင် ပညာရှင်အများစုက “Kadai” ဆိုသည်မှာ Tai နှင့် Kra တို့ကို သီးခြားသတ်မှတ်မှုမရှိဘဲ ပေါင်းခေါ်ခြင်းဖြစ်ပြီး မမှန်ဟုသတ်မှတ်ကြသဖြင့်, Kra–Dai (ခရာ–တိုင်(ဒိုင်)) ဟု ခေါ်ခြင်းမှာ ပညာရေးအခြေခံသုံးသပ်ချက်အရ သင့်တော်သည့်အမည်ဖြစ်သည်။
ထို့ကြောင့် “Kra–Dai” ဟု ခေတ်သစ်ဘာသာစကားဗေဒအထောက်အထားတွင် သဘောတူသုံးစွဲလာကြသည်။
မှန်ကန်မှုမရှိသော ထိုင်း-တရုတ်အုပ်စုအားပယ်ဖျက်ခဲ့ပြီး သီးခြားဘာသာစကားအုပ်စုဖြစ်လာခဲ့ခြင်း 1960s – Paul K. Benedict က “Austro-Tai” သီအိုရီကိုတင်ပြကာ Tai-Kadai ကို Austroasiatic နှင့် ချိတ်ဆက်ရန် ကြိုးပမ်းသည်။
1977 – Li Fang-Kuei နှင့် Laurent Sagart တို့က Tai-Kadai နှင့် Sino-Tibetan အကြား၌ regular sound correspondences မရှိကြောင်း ပြသသည်။
1990s – ထိုင်းနှင့် တရုတ်စကားအကြား shared core vocabulary မရှိကြောင်း၊ ဝေါဟာရတူမှုများသည် “loanwords” ဖြစ်ကြောင်း သက်သေပြထားသည်။
2000s+ – Glottolog, Ethnologue, နှင့် comparative linguistics majority များက Sino-Tai သီအိုရီကို ပယ်ဖျက် ခဲ့သည်။
သဒ္ဒါနှင့် အသံဗေဒလက္ခဏာများ Kra–Dai ဘာသာစကားများတွင် စဉ်ဆက်မပြတ်တွေ့ရသည့်သဒ္ဒါပုံစံများမှာ - သဒ္ဒါပုံစံ SVO word order (Subject–Verb–Object) ဥပမာ – “ႁဝ်းႁၵ်ႉသူ-ငါ+ချစ်တယ်+နင်-ฉันรักคุณ“ (မြန်မာစကားဟာ SOV ဖြစ်သဖြင့် “ငါနင့်ကိုချစ်တယ်”ပြောမှသာ အဓိပ္ပာယ်သက်ရောက်သည်။
) Tonal system Tone (နိမ့်မြင့်သံ) အစဉ်အလာဖြင့်ရှိသည်။
အထူးသဖြင့် တိုင်အနွယ်ဘာသာစကားများ တွင် tone များစွာရှိသည်။
Monosyllabic words Kra–Dai languages တော်တော်များများတွင် ဗျည်းတစ်လုံး/အသံတစ်လုံးတည်းဖြင့် စကားလုံးတစ်လုံးဖွဲ့နိုင်ခြင်းရှိသည်။
Serial verb constructions Verb တချို့ကို အတိုင်းအတာတူ ချိတ်ဆက်ရေးသားခြင်း။
(ဥပမာ: သွားယူ၊ လာစား) ကိုးကား * ကဏ္ဍ:ဘာသာစကား မိသားစုများ။
ချင်းပြည်သစ်ကွန်ဂရက်ပါတီ (အင်္ဂလိပ်: New Chinland Congress Party, NUC) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော နိုင်ငံရေးပါတီတစ်ခု ဖြစ်သည်။
ပါတီတည်ထောင်သူနှင့် ဥက္ကဋ္ဌမှာ မြန်မာ့တပ်မတော် စစ်မှုထမ်းဟောင်း အငြိမ်စား ဒုတိယဗိုလ်မှူးကြီး ဦးစိုးထက် ဖြစ်သည်။
အထွေထွေအတွင်းရေးမှူးမှာ ဦးဘွာလ်ဆိုင်လို ဖြစ်သည်။
ပါတီမှတ်ပုံတင်အမှတ်မှာ (၅၇) ဖြစ်သည်။
ပါတီမှတ်ပုံတင်ခြင်း ဦးဘွာလ်ဆိုင်လိုသည် ချင်းပြည်သစ်ကွန်ဂရက်ပါတီ (New Chinland Congress Party) ကို ဦးဆောင်လျက်ရှိပြီး အဆိုပါပါတီအား နိုင်ငံရေးပါတီအဖြစ် မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ လျှောက်ထားခဲ့သည်။
ထို့နောက် ပါတီမှတ်ပုံတင်ခြင်း လုပ်ငန်းကို စတင်ခဲ့ပြီး ၂၀၂၅ ဇူလိုင် ၁၀ ရက်တွင် ရွေးကောက်ပွဲကော်မရှင် ကြေညာချက် အမှတ် ၂/၂၀၂၅ အရ ပါတီမှတ်တင်ပုံတင်ခြင်းကို ခွင့်ပြုလိုက်ကြောင်း ထုတ်ပြန်ခဲ့သည်။
ပါတီရုံးချုပ် ပါတီရုံးချုပ်ကို နေပြည်တော်၊ ဇမ္ဗူသီရိမြို့နယ်၊ ရွှေကြာပင်ရပ်ကွက်၊ ပဒုမ္မာလမ်း၊ အမှတ် (၄၅၉) တွင် ဖွင့်လှစ်ထားသည်။
ရွေးကောက်ပွဲ ဝင်ပြိုင်မှု အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘွာလ်ဆိုင်လို ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘွာလ်ဆိုင်လို ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘွာလ်ဆိုင်လို တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၅ဦးဘွာလ်ဆိုင်လို ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
ဒေါ်ဥမ္မာရင်မီ (၁၉၅၈ မွေးဖွား) သည် ဗမာဂေါ်ရခါးလူမျိုး ဖြစ်ပြီး မြန်မာနိုင်ငံ ရဲတပ်ဖွဲ့ ၏ ပထမဦးဆုံးသော အမျိုးသမီး ရဲမှူးကြီး ဖြစ်သည်။
သူသည် ရဲတပ်ဖွဲ့တွင် တာဝန်ထမ်းဆောင်ခဲ့စဉ် မူးယစ်အထူးတပ်ဖွဲ့ တွင် ၂၃ နှစ်ကြာ တာဝန်ထမ်းဆောင်ခဲ့သည်။
ယင်းနောက် လူကုန်ကူးမှုတားဆီးနှိမ်နင်းရေးရဲတပ်ဖွဲ့ နှင့် နိုင်ငံဖြတ်ကျော်မှုခင်းဌာနကြီး တို့တွင် ပြောင်းလဲထမ်းဆောင်ပြီး အငြိမ်းစားယူခဲ့သူဖြစ်သည်။
ငယ်ဘဝ သူသည် ငယ်ဘဝကို ဖခင်ဖြစ်သူ ဂေါ်ရခါးလူမျိုး ဗိုလ်မှူး စီဘီထာပါး တာဝန်ထမ်းဆောင်ရာ ယခင်ဂေါ်ရခါးတပ် ယခု အမှတ်(၄) ခြေလျင်တပ်ရင်း နှင့် ခလရ(၆၄)၊ လဲချား တို့တွင်ဖြတ်သန်းခဲ့သည်။
မွေးချင်း ၃​ ဦး အနက် အငယ်ဆုံးသမီး ဖြစ်ပြီး ရှမ်းပြည်နယ်၊မြန်မာ့လက်ရွေးစင်ဘောလုံးသမားဟောင်း ကိုရွှေဘော် နှင့် ကယားပြည်နယ်လက်ရွေးစင် ဘောလုံးသမားသမားဟောင်း ကိုဟယ်ရီ တို့၏ ညီမ ဖြစ်သည်။
သူသည် ၁၉၇၉ ခုနှစ် တွင် တက္ကသိုလ်ဘွဲ့ရ သည်။
ရဲဝန်ထမ်းဘဝ ဒေါ်ဥမ္မာရင်မီ သည် ၁၉၈၃ ခုနှစ် တွင် မြန်မာနိုင်ငံ ရဲတပ်ဖွဲ့ က ခေါ်ယူသည့် အမျိုးသမီး ဒုရဲအုပ်လောင်းသင်တန်း သို့ ဝင်ခွင့် ဖြေဆိုခဲ့ပြီး ရဲဝန်ထမ်းလောင်း စဖြစ်လာသည်။
ဒုရဲအုပ်သင်တန်းပြီးဆုံးသည့် ၁၉၈၄ ခုနှစ် တွင် ဒုရဲအုပ် ရာထူးဖြင့် တောင်ကြီး မူးယစ်အထူးတပ်ဖွဲ့ တွင် စတင် တာဝန်ထမ်းသည်။
မူးယစ်အထူးတပ်ဖွဲ့တွင် နှစ် ၂၃ နှစ်ကြာ တာဝန် အဆင့်ဆင့် ထမ်းဆောင်ပြီး လူကုန်ကူးမှုတားဆီးနှိမ်နင်းရေးရဲတပ်ဖွဲ့ သို့ ပြောင်းရွှေ့ ထမ်းဆောင်သည်။
သူသည် လူကုန်တားရဲတပ်ဖွဲ့ တွင် တာဝန်ထမ်းဆောင်စဉ် ၂၀၁၈ ခုနှစ် တွင် ဖြစ်ပွားခဲ့သည့် ကော့သောင်း မှ ရနောင်းသို့ အလုံပိတ်ကွန်တိန်နာဖြင့် လူကုန်ကူးခဲ့ကြသည့် ဖြစ်စဉ်အတွင်း မြန်မာ အမျိုးသမီး နှင့် ကလေးငယ် အပါအဝင် စုစုပေါင်း လူပေါင်း ၅၄ ဦး သေဆုံးခဲ့သည့် မှုခင်းကို နှစ်နိုင်ငံ အဆင့်မြင့်ရဲအရာရှိကြီးများ နှင့်အတူ ပူးတွဲ ကိုင်တွယ် ဖြေရှင်းခဲ့ရသည်။
၂၀၁၅ ခုနှစ် နောက်ပိုင်းတွင် ဩစတေးလျအစိုးရ အထောက်အပံ့ဖြင့် မြန်မာ၊ထိုင်း၊လာအို၊ကမ္ဘောဒီးယား (၄)နိုင်ငံပါ လူကုန်ကူးမှုတားဆီးနှိမ်နင်းပူးပေါင်းဆောင်ရွက်မည့် စီမံကိန်းတွင် မြန်မာနိုင်ငံ ရဲတပ်ဖွဲ့ ၏ ပထမဦးဆုံးသော အမျိုးသမီး ရဲမှူးကြီး အဖြစ်ရာထူးတိုးကာ မြန်မာ လူကုန်ကူးမှုတားဆီးနှိမ်နင်းရေးရဲတပ်ဖွဲ့ တွင် ရဲမှူးကြီး ဖြစ်လာခဲ့သည်။
ထို့နောက် ၂၀၁၇ ခုနှစ် တွင် နိုင်ငံဖြတ်ကျော်မှုခင်းဌာနကြီး၊ သုတေသနစီမံကိန်း နှင့် အုပ်ချုပ်ရေးဌာန၊ဌာနမှူး အဖြစ် တာဝန်ထမ်းဆောင်ပြီးနောက် ၂၀၁၈ ခုနှစ် ဇန်နဝါရီလတွင် သက်ပြည့်အငြိမ်းစား ယူခဲ့သည်။
နောက်ပိုင်းအခြေအနေ ဒေါ်ဥမ္မာရင်မီ သည် ရဲတပ်ဖွဲ့မှ အငြိမ်းစားယူပြီးနောက် အရပ်ဘက်အဖွဲ့အစည်းများတွင် သက်ငယ်မုဒိမ်း နှင့် အမျိုးသမီးများ အကြမ်းဖက်မှုပပျောက်ရေးအစီအစဉ်များ နှင့် ငြိမ်းချမ်းရေးလုပ်ငန်းစဉ်၌ ပါဝင် ဆောင်ရွက်လျှက်ရှိသည်။
စိုင်းငေါင်းဆိုင်ဟိန်း (၁၃ ဧပြီ ၁၉၇၀ - ၁၁ ဇူလိုင် ၂၀၂၅) သည် ရှမ်းလူမျိုး ကျောင်းဆရာ နှင့် လွှတ်တော်ကိုယ်စားလှယ်ဟောင်း နိုင်ငံရေးသမား ဖြစ်သည်။
သူသည် ရှမ်းပြည်နယ် တောင်ပိုင်း၊မောက်မယ် မဲဆန္ဒနယ်မှနေ၍ ၂၀၁၀၊၂၀၁၅ နှင့် ၂၀၂၀ အထွေထွေ ရွေးကောက်ပွဲ သုံးကြိမ်စလုံး အနိုင်ရခဲ့သည့် ပြည်သူ့လွှတ်တော်ကိုယ်စားလှယ် တစ်ဦးဖြစ်ပြီး ၂၀၂၁ စစ်အာဏာသိမ်းပြီးနောက်ပိုင်း သေနတ်သမားအချို့၏ လုပ်ကြံသတ်ဖြတ်မှုကြောင့် အသက်ဆုံးခဲ့ရသူလည်း ဖြစ်သည်။
သူသည် မောက်မယ်မြို့နယ် ကြံ့ခိုင်ရေးပါတီဥက္ကဋ္ဌလည်း ဖြစ်သည်။
ငယ်ဘဝ သူသည် တက္ကသိုလ်ဝင်စာမေးပွဲအောင်မြင်ပြီး ပညာရေးတက္ကသိုလ် သို့ တက်ရောက်ကာ B.A,B.Edဘွဲ့ ရရှိသည်။
ဘွဲ့ရသည့် အသက် ၁၉ နှစ်အရွယ်ကတည်းကစပြီး ပညာရေးလောကထဲ ကျောင်းဆရာ အဖြစ် ဝင်ရောက်ခဲ့သည်။